Grev Wedels plass

Grev Wedels plass on puisto Oslon ydinkeskustassa Akershusin linnan läheisyydessä. Puiston länsipuolella kulkee Kirkegata ja sen pohjoislaidalta alkavat Dronningens gate sekä Skippergata. Puisto on nimetty kreivi Herman Wedel-Jarlsbergin mukaan, joka toimi Norjan käskynhaltijana 1836–1840. Puisto perustettiin 1860-luvulla ja muutettiin pysäköintialueeksi 1930-luvulla. Toisen maailmansodan aikana saksalaiset sijoittivat alueelle sotilasparakkeja. Sodan jälkeen se palasi pysäköintikäyttöön ja sinne avattiin myös tankkausasema. Puisto kunnostettiin uudelleen 1980-luvulla, kun aiemmin toisaalla sijainnut entinen sotilassairaalan rakennus siirrettiin sinne. Molemmat on sittemmin suojeltu. Kuvia Lähteet Aiheesta muualla Kuvia tai muita tiedostoja aiheesta Grev Wedels plass Wikimedia Commonsissa